laion/Wikipedia-Exotic huggingface dataset:
মধুমাধবী

মধুমাধবী হল আরোহী কাষ্ঠল লতা (গুল্ম) জাতীয় একধরনের ফুলেল উদ্ভিদ। এর বৈজ্ঞানিক নাম stixis suaveolens। পরিবার Capparidaceae। ভারতের আসাম অঞ্চলে এটি মধুমালতী নামে পরিচিত। বাংলাদেশে মধুমালতী নামে কাষ্ঠল লতা থাকায় অধ্যাপক দ্বিজেন শর্মার সম্মতিক্রমে উদ্ভিদটির নামকরণ করা হয়েছে মধুমাধবী। মধুমাধবী ঘন জঙ্গল, খোলা বন, পাহাড়ের পাদদেশে জন্মে। অতীতে বাংলাদেশে মধুমাধবী সহজলভ্য হলেও বর্তমানে এটি বিপন্ন উদ্ভিদ হিসেবে বিবেচিত। এই ফুলেল উদ্ভিদটি বর্তমানে শুধুমাত্র মৌলভীবাজার, পার্বত্য চট্টগ্রামের বনে টিকে আছে। বাংলাদেশ ছাড়াও এটি ভারতের সিকিম, আসাম, অরুণাচল, ত্রিপুরা ও মেঘালয়ে জন্মে থাকে। দেশটিতে প্রায় ১৫০০ মিটার উচ্চতায় এদের দেখা মেলে। এছাড়াও নেপাল, ভুটান, চীন, লাওস, থাইল্যান্ড, ভিয়েতনাম ও মিয়ানমারের বনে এদের দেখতে পাওয়া যায়। গুল্ম বা কাষ্ঠল লতা জাতীয় এই গাছটি প্রায় ১৫ মিটার লম্বা হয়। ফুল ফোটার মৌসুম মার্চ থেকে মে পর্যন্ত এবং আগস্ট-অক্টোবরেও গাছে ফুল থাকে। ফুল ছোট আকৃতির হয়, এতে ৫-৬টি পাপড়ি থাকে। ফুল হালকা হলুদ বর্ণের ও সুগন্ধি। ফল পাকলে কমলা রং ধারণ করে। ভারতের আদিবাসীরা এটির ফল খায়। বীজ থেকে নতুন চারা গজানোর মাধ্যমে বংশবিস্তার ঘটে। এটি বর্তমানে বিপন্ন উদ্ভিদ। তাই বনের পরিবেশে টিকিয়ে রাখার পাশাপাশি এক্স-সিটু কনজারভেশন প্রক্রিয়ার মাধ্যমে একে টিকিয়ে রাখা যেতে পারে। এছাড়া বাড়ির বাগানে, উদ্ভিদ উদ্যানে রোপণ করার মাধ্যমে গাছটি ক্রমবর্ধমান বিলুপ্তির হাত থেকে রক্ষা পেতে পারে। হারিয়ে গেল সুগন্ধি মধুমাধবী! - দৈনিক প্রথম আলো (০৭ জুন ২০১৭ তারিখে প্রকাশিত প্রতিবেদন)
শেখ লুতফর রহমান

শেখ লুতফর রহমান (ভিন্ন বানানে: শেখ লুৎফর রহমান) হলেন বাংলাদেশের একজন প্রখ্যাত গণসংগীতশিল্পি ও সুরকার। একুশের প্রথম গানটির সুরকার তিনি। “জনতার সংগ্রাম চলবেই” শিরোনামে গাওয়া তার গানটি এদেশের মুক্তি সংগ্রামের এক অনবদ্য সৃষ্টি। শেখ লুতফর রহমানের জন্ম ১৯২১ (মতান্তরেঃ ১৯২২) সালের ২৮ ফেব্রুয়ারি সাতক্ষীরা জেলায়। তিনি রেডিও পাকিস্তান-এ চাকরি করতেন। ৫২'র ভাষা আন্দোলনের প্রথম গানটিতে তিনি সুরারোপ করেন। অধ্যাপক আনিসুল হক চৌধুরীর লেখা এই গানটি প্রথম চরণগুলো হলোঃ শোনেন হুজুর বাঘের জাত এই বাঙালেরা জান দিতে ডরায় না তারা তাদের দাবি বাংলা ভাষা আদায় করে নেবে ভাই। শেখ লুৎফর ইনস্টিটিউট সংগীতে বিশেষ অবদানের জন্য তিনি ১৯৭৯ সালে একুশে পদক লাভ করেন। ১৯৭৯-এর একুশে পদক বিজয়ী। বাকালী, গৌতম (২৪ ফেব্রুয়ারি ২০১৬)। "ভাষার লড়াইয়ে শেখ লুৎফর রহমান" (HTML)। আজকের পত্রিকা.কম। সংগ্রহের তারিখ ৮ জুন ২০১৭। [স্থায়ীভাবে অকার্যকর সংযোগ] রহমান, আব্দুর (২৯ সেপ্টেম্বর ২০১৬)। "জেলা শিল্পকলা একাডেমিতে গীতিকার প্রয়াত শেখ লুৎফর রহমান স্মরণে আলোচনা সভা ও সাংস্কৃতিক অনুষ্ঠান"। সাতক্ষীরা নিউজ। ৩০ সেপ্টেম্বর ২০১৫ তারিখে মূল (HTML) থেকে আর্কাইভ করা। সংগ্রহের তারিখ ৮ জুন ২০১৭।  "সাক্ষাৎকারঃ কামরুদ্দিন আবসার (গণসঙ্গীত শিল্পী )" (PHP)। সাপলুডু। বৈশাখ ১৪১২। সংগ্রহের তারিখ ৮ জুন ২০১৭।  এখানে তারিখের মান পরীক্ষা করুন: |তারিখ= (সাহায্য)[স্থায়ীভাবে অকার্যকর সংযোগ] আহসান, আসলাম (১৫ ফেব্রুয়ারি ২০১৬)। "একুশের গান, ভাষার গান" (HTML)। ইত্তেফাক গ্রুপ অব পাবলিকেশন্স লিঃ। সংগ্রহের তারিখ ৮ জুন ২০১৭।  সুইটি, উম্মুল ওয়ারা (২ ফেব্রুয়ারি ২০১৭)। "ভাষা আন্দোলনের প্রথম গানের গীতিকার অধ্যাপক আনিসুল হক চৌধুরী"। Amadershomoy.com। ৯ ফেব্রুয়ারি ২০১৭ তারিখে মূল (HTML) থেকে আর্কাইভ করা। সংগ্রহের তারিখ ৮ জুন ২০১৭।
শনপাট

শনপাট (বৈজ্ঞানিক নাম: Crotalaria juncea) (ইংরেজি: brown hemp, Indian hemp, Madras hemp, or sunn hemp,) হচ্ছে Fabaceae পরিবারের Crotalaria গণের একটি ফসল। এই গাছের উচ্চতা ১-৩ মিটার পর্যন্ত। ফুলের রং হলুদ এবং পাতা সবুজ ও চিকন। এটি ডালজাতিয় ফসল। এটি প্রাকৃতিক ফাইবারের উৎস। এটি দিয়ে মাছ ধরা জাল, দড়ি এবং আরো প্রয়োজনীয় বস্তু তৈরিতে ব্যবহৃত হয়। কৃষক গাছপালাগুলিতে পুষ্টি উপাদানের জন্য এ গাছ ব্যবহার করা হয়। এ গাছের জন্য বেশি উর্বর মাটির দরকার হয় না। এর উৎপত্তিটি অনিশ্চিত, কিন্তু ভারত ও পাকিস্তান স্থানীয় বলে মনে করা হয়। এখন সমগ্র ভারত জুড়ে চাষ করা হয়। বাংলাদেশ, পাকিস্তান, উগান্ডা এবং ব্রাজিল প্রভৃতি দেশে জন্মে থাকে। "The Plant List: A Working List of All Plant Species"। সংগ্রহের তারিখ ২১ মে ২০১৫।  Crotalaria juncea L.. ওয়েব্যাক মেশিনে আর্কাইভকৃত ২৪ সেপ্টেম্বর ২০১৫ তারিখে FAO (Food and Agriculture Organization of the United Nations). Accessed September 2014 Sheahan, C.M. (২০১২), USDA Plant Guide for sunn hemp (Crotalaria juncea) (পিডিএফ) উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পূর্ব কলকাতা

পূর্ব কলকাতা ভারতের কলকাতা শহরের পূর্বের অংশ। এই এলাকার মধ্যে বিধাননগর, নিউ টাউন, ভিআইপি নগর, মেট্রোপলিটান টাউনশিপ, ইস্ট কলকাতা টাউনশিপ, অজয়নগর, সন্দেশপুর, মুকুন্দপুর, পঞ্চসায়র ইত্যাদি অন্তর্ভুক্ত। পূর্ব কলকাতার উত্তর অংশটি বিধাননগর ও নিউ টাউন শহরের দ্বারা গঠিত। এই অঞ্চলকে লবণ হ্রদ এবং ভাল পরিকল্পিত আবাসিক এলাকা দ্বারা চিহ্নিত করা হয়। শহরের এই অংশটি ব্লক দ্বারা বিভক্ত এবং অঞ্চলের বেশির ভাগ অংশে পর্যটন আকর্ষণ রয়েছে। এই এলাকার প্রধান সড়ক পরিবহনের হল রাস্তাটি ইস্টর্না মেট্রোপলিটন বাইপাস যাউত্তরে ভিআইপি রোড থেকে শুরু হয়ে দক্ষিণে গড়িয়া পর্যন্ত বিস্তৃত।মেট্রো রেলপথের পূর্ব কলকাতার দক্ষিণাংশের মাঝামাঝি অংশে বৈষ্ণবঘাটা-পাটুলি এবং নিউ গড়িয়ায় স্টেশনে স্থাপিত। পূর্ব কলকাতায় পাঁচটি প্রধান শহর রয়েছে যা এই অঞ্চলের বৃহৎ অংশ।এইগুলি নিম্নরূপঃ সল্ট লেক সিটি নিউ টাউন মেট্রোপলিটান টাউনশিপ পূর্ব কলকাতা টাউনশিপ (আনন্দপুর) বৈষ্ণবঘাটা পাটুলি টাউনশিপ তথ্য প্রযুক্তি কেন্দ্রটি উল্লেখযোগ্য আইটি /আইটিইএস ভারতীয় এবং বহুজাতিক কোম্পানিগুলির কেন্দ্র।সল্ট লেক সিটি এলাকায় প্রায় ১.২ লক্ষ লোক নিযুক্ত রয়েছে। সিটি সেন্টার (সল্টলেক) সিটি সেন্টার ২ (নিউটাউন) একুয়াটিকা নিকো পার্ক ইকো পার্ক হাইল্যান্ড পার্ক মল সায়েন্স সিটি সল্টলেক স্টেডিয়াম জে ডব্লিউ কিচেন - ভিনটেজ এশিয়া
ভারতীয় উদ্ভিদ সর্বেক্ষণ

ভারতীয় উদ্ভিদ সর্বেক্ষণ (ইংরেজি: Botanical Survey of India (BSI)) হল ১৮৯০ সালে ভারতীয় সাম্রাজ্যের উদ্ভিদ সম্পদের সমীক্ষার উদ্দেশ্যে ভারত সরকার কর্তৃক প্রতিষ্ঠিত একটি সংস্থা। ব্রিটিশ ইস্ট ইন্ডিয়া কোম্পানি উদ্ভিদ সম্পদ সম্পর্কে জ্ঞান অর্জন ও স্থানীয় সরকারগুলির অধীনে পরীক্ষানিরীক্ষা করার জন্য শিবপুর, পুণে, সাহারানপুর ও মাদ্রাজে উদ্ভিদ উদ্যান স্থাপন করেছিল। সাহারানপুর উদ্ভিদ উদ্যানটি অবশ্য ১৭৫০ সালের আগেই স্থাপিত হয়। ১৮১৭ সালে ঔষধি গুল্ম উৎপাদনের জন্য কোম্পানি এটি অধিগ্রহণ করে। ১৮৯০ সালের ১৩ ফেব্রুয়ারি জর্জ কিং-এর নির্দেশনায় আনুষ্ঠানিকভাবে বটানিক্যাল সার্ভে প্রতিষ্ঠিত হয়। জর্জ কিং ১৮৭১ সাল থেকে রয়্যাল বটানিক গার্ডেনের সুপারিন্টেনডেন্ট ছিলেন। তিনিই প্রথম বিএসআই-এর এক্স-অফিসিও ডিরেক্টর হন। ক্যালকাটা গার্ডেনটি ছিল বিএসআই-এর সদর দফতর এবং বাংলা, আসাম, উত্তর পূর্ব, ব্রহ্মদেশ এবং আন্দামান ও নিকোবর দ্বীপপুঞ্জের দায়িত্ব এই সংস্থার হাতে ন্যস্ত ছিল। বর্তমানে ভারতীয় উদ্ভিদ সর্বেক্ষণের কাজকর্ম সারা ভারতে প্রসারিত হয়েছে। দেরাদুন, যোধপুর, পুণে, কোয়েম্বাটোর, হায়দ্রাবাদ, পোর্ট ব্লেয়ার, শিলং, ইটানগর, গ্যাংটক ও এলাহাবাদে এই সংস্থার আঞ্চলিক কেন্দ্র অবস্থিত। নয়ডায় একটি নতুন ভারতীয় প্রজাতন্ত্রের উদ্ভিদ উদ্যান গড়ে উঠেছে। কলকাতা (হাওড়া) কেন্দ্রে পাঁচটি ইউনিট রয়েছে। "The Saharánpur Botanic Garden", Natural History Museum, London "Botanical Survey of India (BSI) "History", Botanical Survey of India."। ২৪ ফেব্রুয়ারি ২০০৭ তারিখে মূল থেকে আর্কাইভ করা। সংগ্রহের তারিখ ৭ জুন ২০১৭।  http://bsi.gov.in Botanical Survey of India (BSI) ENVIS CENTRE (Environmental Information System, India) on Floral diversity in the Botanical Survey of India (BSI), Howrah
আলসেস্টিস

আলসেস্টিস হল একটি গ্রিক পৌরাণিক চরিত্র যে একজন রাজকুমারী ছিল । স্বামী অ্যাডমেটাসের প্রতি গভীর ভালবাসার জন্য সে বিখ্যাত । ইউরিপিডিস তার ট্র্যাজেডি নাটক আলসেস্টিস এর মাধ্যমে এর গল্পকে বিখ্যাত করে তোলেন । আলসেস্টিস ছিল রাজা পেলিয়াসের কন্যা । তার স্বামীর নাম ছিল অ্যাডমেটাস যার সাহায্যে সে ইউমেলুস নামে এক পুত্র ও প্রিমেলে নামে এক কন্যা উৎপাদন করে । আলসেস্টিস যৌবনে পদার্পণ করলে অনেক পাণিপ্রার্থী তার পিতা রাজা পেলিয়াসের কাছে উপস্থিত হয় । যে ব্যক্তি রথের সাথে সবার আগে একটা সিংহ আর একটা শূকর যুক্ত করতে পারবে সে আলসেস্টিসকে পাবে এমন শর্ত ধার্য করা হয় । অ্যাডমেটাস তার বন্ধু দেবতা অ্যাপোলোর সাহায্যে এই দুঃসাধ্য কাজ সম্পন্ন করে । কিন্তু বিবাহের পরে দেবী আর্তেমিসের কাছে বলি উৎসর্গ করতে ভুলে যাওয়ায় নিজের বিছানা সাপে ঢাকা অবস্থায় পায় । পুনরায় অ্যাপোলো তাকে সাহায্য করেন । তিনি নিয়তিকে মাতাল করে এই সংবাদ আনেন যে, কেউ যদি অ্যাডমেটাস এর পরিবর্তে মরতে রাজি হয় তবে অ্যাডামেটাস রক্ষা পাবে । কেউ রাজি না হওয়ায় আলসেস্টিস এগেয়ে আসে । তবে হারকিউলেস অ্যাডমেটাসের পূর্ব সমাদরের প্রতিদান স্বরূপ আলসেস্টিসকে শীঘ্রই পাতালপুরী থেকে উদ্ধার করে আনেন । Wikisource has the text of the 1911 Encyclopædia Britannica article Alcestis. Cotterell, Arthur, and Rachel Storm. The Ultimate Encyclopedia of Mythology. Hermes House. আইএসবিএন ৯৭৮-০-৬৮১-০৩২১৮-৭. "Alcestis"—a poem by Rainer Maria Rilke
শামছুল হক ভূঁইয়া

ড. মোহাম্মদ শামছুল হক ভূঁইয়া (১ জুলাই ১৯৪৮–২ ফেব্রুয়ারি ২০২৪) ছিলেন একজন বাংলাদেশী ব্যাবসায়ী, সমাজসেবক ও রাজনীতিবিদ। তিনি চাঁদপুর-৪ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ মনোনীত সংসদ সদস্য নির্বাচিত হয়েছিলেন। তিনি ২০২৪ সালে মৃত্যুবরণ করেন। ড. মোহাম্মদ শামছুল হক ভূঁইয়ার পৈতৃক বাড়ি চাঁদপুর জেলার ফরিদগঞ্জ উপজেলার কাউনিয়া গ্রামে। তার পিতার নাম মোঃ হাসমত উল্ল্যাহ এবং মায়ের নাম হাজেরা বেগম। তিনি বাংলাদেশ প্রকৌশলী বিশ্ববিদ্যালয় (বুয়েট) থেকে স্নাতক ও ঢাকা বিশ্ববিদ্যালয়ের আইবিএ থেকে স্নাতকোত্তর ডিগ্রি অর্জন করেছেন। পরবর্তীতে তিনি ডক্টরেট ডিগ্রি অর্জন করেন। তিনি লেখাপড়া শেষ করে প্রকৌশলী হিসেবে কর্ম জীবন শুরু করেন। তিনি অবিভক্ত ঢাকা সিটি কর্পোরেশনের প্রধান প্রকৌশলী ছিলেন। পাশাপাশি তিনি একজন সফল উদ্যোক্তা। ড.মোহাম্মদ শামছুল হক ভূঁইয়া রাজনীতির সঙ্গে সক্রিয় ভাবে যুক্ত ছিলেন। ব্যাবসা, রাজনৈতিক ও শিক্ষাজীবনে তিনি অসাধারণ দক্ষতার পরিচয় দিয়েছেন। রাজনৈতিক জীবনে ড. মোহাম্মদ শামছুল হক ভূঁইয়া ছাত্রজীবনে ছাত্র রাজনীতির সাথে সম্পৃক্ত ছিলেন। কর্মজীবন শেষ করে তিনি ২০০৫ সালে সম্মেলনের মাধ্যমে চাঁদপুর জেলা আওয়ামীলীগের সভাপতি হিসেবে ১২ বছর দায়িত্ব পালন করেন। তিনি বঙ্গবন্ধু সমাজকল্যাণ পরিষদের প্রতিষ্ঠাতা ও সভাপতি ছিলেন। তিনি বাংলাদেশ আওয়ামী লীগের জাতীয় পরিষদের সদস্য ছিলেন। তিনি একজন সমাজসেবক এবং শিক্ষানুরাগী ব্যক্তি। তিনি ফরিদগঞ্জে স্বনামধন্য গৃদকালিন্দিয়া হাজেরা হাসমত বিশ্ববিদ্যালয় কলেজ প্রতিষ্ঠা করেন। এটি ফরিদগঞ্জ উপজেলার একমাত্র অনার্স কলেজ। যা সমগ্র চাঁদপুর জেলায় একটি স্বনামধন্য বিদ্যাপীঠ। এছাড়া তিনি কাওনিয়া শহীদ হাবিব উল্যা উচ্চ বিদ্যালয় সহ কিছু মসজিদ, মাদ্রাসাও প্রতিষ্ঠা করেন। শেষ জীবনে তিনি হাজীগঞ্জে "এপেলো ইউনিভার্সিটি অব সায়েন্স এন্ড টেকনোলজি" নামক একটি বেসরকারি বিশ্ববিদ্যালয় প্রতিষ্ঠার কাজ শুরু করেন। তিনি ২০২৪ সালে ২রা ফেব্রুয়ারী মৃত্যুবরণ করেন। "সাবেক সংসদ সদস্য ড. শামছুল হক ভূঁইয়া ও তার স্ত্রীর সম্পদ বিবরণী চেয়েছে দুদক"। banglatribune.com। ৭ আগস্ট ২০১৯। জুন ১৪, ২০২০ তারিখে মূল থেকে আর্কাইভ করা। সংগ্রহের তারিখ জুন ১৪, ২০২০।
বাদশা মিয়া (বীর প্রতীক)

বাদশা মিয়া (জন্ম: অজানা - মৃত্যু: ১৩ আগস্ট, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। বাদশা মিয়ার জন্ম লক্ষ্মীপুর জেলার সদর উপজেলার আলাদাদপুর গ্রামে। তার বাবার নাম মফিজ উদ্দীন এবং মায়ের নাম আক্তারুননেছা। চার ভাই দুই বোনের মধ্যে তিনি ছিলেন তৃতীয়। পাকিস্তান সেনাবাহিনীর ইস্টবেঙ্গল রেজিমেন্টে চাকরি করতেন বাদশা মিয়া। মুক্তিযুদ্ধের আগে বিয়ে করেন তিনি। কিছুদিন পর শুরু হয় মুক্তিযুদ্ধ। তিনি মুক্তিযুদ্ধে যোগ দেন। স্বাধীনতার পর ১০ ইস্টবেঙ্গল রেজিমেন্টকে রাজশাহী এলাকায় চরমপন্থী দমন অভিযানে পাঠানো হয়। বাগমারায় চরমপন্থীদের সঙ্গে এক যুদ্ধে বাদশা মিয়া গুরুতর আহত হন। চিকিৎসাধীন অবস্থায় তিনি মারা যান। তাকে সমাহিত করা হয় গ্রামের পারিবারিক কবরস্থানে। তার কোনো ছেলেমেয়ে ছিল না। বাদশা মিয়া প্রতিরোধযুদ্ধ শেষে যুদ্ধ করেন ২ নম্বর সেক্টরের গঙ্গাসাগর সাব-সেক্টরে। পরে নিয়মিত মুক্তিবাহিনীর পুনর্গঠিত ১০ ইস্ট বেঙ্গল রেজিমেন্টে তাকে অন্তর্ভুক্ত করা হয়। তখন ফেনীর বিলোনিয়া, সলিয়ারদীঘি, পরশুরামসহ আরও কয়েকটি স্থানে তিনি সাহসিকতার সঙ্গে যুদ্ধ করেন। ফেনী জেলার পরশুরাম বিলোনিয়া সীমান্তের কাছাকাছি অবস্থিত। জেলা সদর থেকে মির্জানগর রেলপথের পূর্ব পাশেই ছিল পরশুরাম। ১৯৭১ সালে এখানে ছিল পাকিস্তানি সেনাবাহিনীর শক্ত একটি ঘাঁটি। নভেম্বর মাসের প্রথম দিকে নিয়মিত মুক্তিবাহিনীর ১০ ইস্ট বেঙ্গল রেজিমেন্ট বিলোনিয়া ও পরশুরামে আক্রমণ করে। কয়েক দিন ধরে এখানে যুদ্ধ চলে। বাদশা মিয়া এ যুদ্ধে যথেষ্ট সাহস ও বীরত্ব দেখান। মুক্তিবাহিনীর প্রবল আক্রমণে পরশুরাম থেকে পালিয়ে যাওয়ার সময় বেশির ভাগ পাকিস্তানি সেনা মুক্তিযোদ্ধাদের হাতে নিহত হয়। ৯-১০ নভেম্বর পরশুরাম মুক্তিবাহিনীর দখলে চলে আসে। যুদ্ধ শেষে পাকিস্তানিদের পরিত্যক্ত ঘাঁটিতে গিয়ে দেখা যায়, চারদিকে বিক্ষিপ্ত অবস্থায় পড়ে আছে অসংখ্য লাশ। ধানখেত, বাংকার, খালের পানি—কোথাও খালি নেই। যারা আহত হয়ে পালাতে চেয়েছিল, তারা অসমর্থতার জন্য পালাতে পারেনি। অসহায়ভাবে কাতরাচ্ছে বাঁচার আশায়। মুক্তিযোদ্ধারা তাদের বাঁচানোর চেষ্টা করে। কিন্তু বেশির ভাগই পরে মারা যায়। তিন-চারজন বেঁচে থাকে। অক্ষত অবস্থায় কয়েকজনকে মুক্তিযোদ্ধারা বন্দী করেন। এ যুদ্ধের পর ফেনী এলাকায় অবস্থানরত পাকিস্তানি সেনাদের মনোবল একেবারে ভেঙে পড়ে। বীর প্রতীক "দৈনিক প্রথম আলো, "তোমাদের এ ঋণ শোধ হবে না" | তারিখ: ০৭-১০-২০১১"। ২০১৬-১১-১৮ তারিখে মূল থেকে আর্কাইভ করা। সংগ্রহের তারিখ ২০১৭-০৬-০৮।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৭১। আইএসবিএন 9789843338884।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
বাজীরাও মাস্তানী

বাজীরাও মস্তানী সঞ্জয় লীলা ভন্সালী পরিচালিত ২০১৫ সালের ইতিহাস আশ্রিত মহাকাব্যিক নাট্য চলচ্চিত্র। নাগনাথ এস. ইনামদার রচিত রাউ উপন্যাস অবলম্বনে নির্মিত এই চলচ্চিত্রে পেশওয়া বাজিরাও ও তার দ্বিতীয় স্ত্রীর প্রেমের গল্প তুলে ধরা হয়েছে। এতে নাম ভূমিকায় অভিনয় করেছেন রণবীর সিং ও দীপিকা পাড়ুকোন। এছাড়া বাজিরাওয়ের প্রথম স্ত্রী কাশীবাইয়ের ভূমিকায় অভিনয় করেছেন প্রিয়াঙ্কা চোপড়া। ২০১৫ সালের ১৮ ডিসেম্বর চলচ্চিত্রটি ভারতে মুক্তি পায়। এছাড়া ছবিটি ২০১৬ সালে ৪৭তম ভারতীয় আন্তর্জাতিক চলচ্চিত্র উৎসবে ভারতীয় প্যানারোমা বিভাগে প্রদর্শিত হয়। ছবিটি ₹৩৫৮.২ কোটি আয় করে বলিউডের সর্বকালের সেরা আয়কারী চলচ্চিত্রের তালিকায় অন্তর্ভুক্ত হয়। চলচ্চিত্রটি ৬৩তম জাতীয় চলচ্চিত্র পুরস্কারে শ্রেষ্ঠ পরিচালক ও পার্শ্ব অভিনেত্রীসহ সাতটি বিভাগে পুরস্কার লাভ করে। এছাড়া ছবিটি ৬১তম ফিল্মফেয়ার পুরস্কারে চৌদ্দটি বিভাগে মনোনয়নের মধ্যে শ্রেষ্ঠ চলচ্চিত্রসহ নয়টি বিভাগে পুরস্কার লাভ করে। রণবীর সিং – বাজিরাও দীপিকা পাড়ুকোন – মাস্তানি প্রিয়াঙ্কা চোপড়া – কাশীবাই তানভী আজমি - রাধাবাই মিলিন্দ সুমন - আম্বাজি পান্ত বৈভব তাতাউদি - ছিমাওজি আপ্পা আয়ুশ ট্যান্ডন - বালাজি বাজি রাও মহেশ মঞ্জরেকর - ছত্রপতি সাহু আদিত্য পাঞ্চলি - শ্রীপদ রাও রাজা মুরাদ - চিন চিলিক খান ইরফান খান - বর্ণনাকারী সুখাদা খন্দকার - অনুবাই বেঞ্জামিন গিলানি - রাজা ছত্রশাল অনুজা গোখালে - ভিউবাই যতিন কার্যকর - কৃষ্ণজি ভাট অনুজা সাথে - বাজিরাওয়ের বোন চলচ্চিত্রটির মূল সুর করেছেন সঞ্চিত বালহারা। সঙ্গীত পরিচালনা করেছেন সঞ্জয় লীলা বনশালি এবং তার সহযোগী ছিলেন শ্রেয়স পুরাণিক ও দেবরথ নদার। হিন্দি গীত লিখেছেন সিদ্ধার্থ-গরিমা, এ. এম. তুরাজ, প্রশান্ত ইগনোলে। ২০১৫ সালের ২৪ নভেম্বর চলচ্চিত্রটির গানের অ্যালবাম প্রকাশ করে ইরোস মিউজিক। হিন্দি ভাষার অ্যালবামে দশটি গান রয়েছে। অ্যালবামটি তামিল ও তেলুগু ভাষায়ও প্রকাশিত হয়। তামিল ভাষার গীত লিখেছেন মধন কার্কি, ও তেলুগু ভাষার গীত লিখেছেন রামাজোগয়া শাস্ত্রী। এই দুই ভাষার অ্যালবামে আটটি করে গান রয়েছে। "BAJIRAO MASTANI"। ব্রিটিশ বোর্ড অফ ফিল্ম ক্লাসিফিকেশন। সংগ্রহের তারিখ ৮ জুন ২০১৭।  "INDIAN PANORAMA SELECTIONS FOR 47TH INTERNATIONAL FILM FESTIVAL OF INDIA, 2016" (পিডিএফ)। ডিরক্টেরেট অফ ফিল্ম ফেস্টিভাল। সংগ্রহের তারিখ ৮ জুন ২০১৭।  "Full list of winners of the 61st Britannia Filmfare Awards"। ফিল্মফেয়ার। ১৫ জানুয়ারি ২০১৬। সংগ্রহের তারিখ ৮ জুন ২০১৭।  "Sanjay Leela Bhansali to compose music for Deepika Padukone and Ranveer Singh's Bajirao Mastani"। বলিউড লাইফ। ৫ আগস্ট ২০১৪। সংগ্রহের তারিখ ৮ জুন ২০১৭।  Nadadhur, Srivathsan (৭ এপ্রিল ২০১৬)। "Keeping a song's spirit intact"। দ্য হিন্দু। সংগ্রহের তারিখ ৮ জুন ২০১৭।  ইন্টারনেট মুভি ডেটাবেজে বাজীরাও মাস্তানী (ইংরেজি) রটেন টম্যাটোসে বাজিরাও মাস্তানি (ইংরেজি) বক্স অফিস মোজোতে বাজিরাও মাস্তানি (ইংরেজি)
প্যাটেল সুধাকর রেড্ডি

প্যাটেল সুধাকর রেড্ডি (ইংরেজি: Patel Sudhakar Reddy) (মৃত্যু: ২৩ মে, ২০০৯) একজন ভারতীয় মাওবাদী নেতা যিনি ভারতের কমিউনিস্ট পার্টি (মাওবাদী)র কেন্দ্রীয় কমিটির সদস্য ছিলেন। প্যাটেল সুধাকর অন্ধ্রপ্রদেশ রাজ্যের মহবুবনগর জেলার কুর্থিরাভুলাচেরুভু গ্রামের বাসিন্দা ছিলেন। তিনি ছিলেন জমিদার ও বিত্তবান পরিবারের একমাত্র সন্তান। বিপ্লবী বামপন্থী রাজনীতিতে যোগদান করেন ছাত্রাবস্থাতেই। গারোয়াল এলাকায় মাওবাদ ভাবাপন্ন র‍্যাডিকাল স্টুডেন্ট এসোসিয়েশন এর সদস্য হন। তিনি ওসমানিয়া বিশ্ববিদ্যালয়তে ইঞ্জিনিয়ারিং পড়তেন এবং স্বর্ণপদক প্রাপ্ত হন। ছাত্র রাজনীতির সাথে যুক্ত থাকতেই কোন্ডাপল্লী সীতারামাইয়া প্রতিষ্ঠিত সিপিআই (এম এল) (জনযুদ্ধ) গোষ্ঠীতে যোগ দিয়েছিলেন প্যাটেল সুধাকর। ১৯৮৩ সালে তিনি উত্তর তেলঙ্গানার এটারনগরম - মহাদেবপুর জঙ্গল এলাকায় গেরিলা বাহিনীর প্রধান হিসেবে কাজ করেন। পার্টির সিদ্ধান্ত অনুযায়ী পরে মহারাষ্ট্রের গড়ছিরৌলি অঞ্চলে কাজ করতে যান এবং ১৯৯২ সালে ধরা পড়ার আগে পর্যন্ত সেখানেই মাওবাদী সংগঠনের কাজে ব্যপ্ত ছিলেন। ১৯৯২ সাকে ব্যাঙ্গালোরে গ্রেপ্তার হয়ে আট বছর কারাবাস করেন তিনি। ১৯৯৮ তে জেল থেকে মুক্তি পেয়ে পূনরায় দণ্ডকারণ্য ও অন্ধ্রপ্রদেশ এর বিভিন্ন এলাকায় বিপ্লবী আন্দোলনের সাথে যুক্ত ছিলেন। ২০০৫ সালে ভারতীয় মাওবাদী পার্টির কেন্দ্রীয় কমিটির সদস্য ও কেন্দ্রীয় সামরিক কমিশনের সদস্যও নির্বাচিত হয়েছিলেন। তিনি দলের অভ্যন্তরে সূর্যম ও বিকাশ নামেও পরিচিত ছিলেন। ২০০৯ সালের ২৩ মে, ওয়ারঙ্গল জেলায় ভারতীয় নিরাপত্তাবাহিনীর সঙ্গে মুখোমুখি সংঘর্ষে তার নিহত হওয়ার সংবাদ প্রচারিত হয়। একই সাথে মারা যান তাঁর সহচর আরেক মাওবাদী কর্মী ভেঙ্কাটাইয়্যা। ভারতীয় কমিউনিস্ট পার্টি (মাওবাদী)র বয়ান ও অভিযোগ অনুযায়ী তাকে নাশিক থেকে আগেই গ্রেপ্তার করে অত্যাচার করার পর সাজানো সংঘর্ষে খুন করা হয়। তার মরদেহ নিজ গ্রাম কুর্থিরাভুলাচেরুভু গ্রামে পিতার সমাধির পাশে সমাহিত করা হয়। G.S. RADHAKRISHNA। "Naidu-attack Maoist killed in forest"। telegraphindia.com। সংগ্রহের তারিখ ৮ জুন ২০১৭।  "On the murder of two CPI(M) comrades in Andhra Pradesh"। ১৯ জুলাই ২০০৯। ২৭ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৮ জুন ২০১৭।  "Patel Sudhakar Reddy laid to rest"। thehindu.com। সংগ্রহের তারিখ ৮ জুন ২০১৭।  "Two top Maoist leaders killed in 'encounter'"। দি হিন্দু। ২৫ মে ২০০৯। সংগ্রহের তারিখ ৮ জুন ২০১৭।
মেট্রো ম্যানিলা

মেট্রোপলিটান ম্যানিলা (ফিলিপিনো: Kalakhang Maynila, Kamaynilaan), সাধারণত মেট্রো ম্যানিলা বা কেবলমাত্র ম্যানিলা নামে পরিচিত, এটি ফিলিপাইনের রাজধানী শহর ম্যানিলার আশেপাশের শহরটির অফিসিয়াল ও প্রশাসনিক সংজ্ঞা।এটি ফিলিপাইনের রাজধানী অঞ্চল, সরকারের সীট, এবং দেশের দ্বিতীয় বৃহত্তম জনবহুল এবং সবচেয়ে ঘনবসতিপূর্ণ অঞ্চল।আনুষ্ঠানিক ভাবে জাতীয় রাজধানী অঞ্চল (এনসিআর) নামেও পরিচিত, এটি ম্যানিলা শহরের শহর, কুইজোন সিটি, দেশের সবচেয়ে জনবহুল শহর, এবং কলোওকান, লাস পাইনাস, মাকাটি, মালাবন, ম্যান্ডালুয়ং, মারিকিনা, মুন্টিনিলুপা, নবতো পেরাকাক, পাসে, পাসিগ, সান জুয়ান, টেগুগ, এবং ভ্যালেনজেল্লা, এছারাও একমাত্র অবশিষ্ট প্যাটোসের পৌরসভার অন্তর্ভুক্ত। "Presidential Decree No. 824 November 7, 1975"। lawphil.net। Arellano Law Foundation। সংগ্রহের তারিখ জানুয়ারি ১৪, ২০১৪।  জনসংখ্যার আদমশুমারি (২০১৫)। "National Capital Region (NCR)"। Total Population by Province, City, Municipality and Barangay। পিএসএ। সংগ্রহের তারিখ ২০ জুন ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) This is the original Spanish, even used by José Rizal in El filibusterismo. "Presidential Decree No. 824"। chanrobles.com। Chan Robles Virtual Law Library। সংগ্রহের তারিখ জানুয়ারি ১৪, ২০১৪।
ভুবনেশ্বর রেলওয়ে স্টেশন

ভুবনেশ্বর রেলওয়ে স্টেশন (বীবীএস) ভারতের ওড়িশা রাজধানী ভুবনেশ্বর কে সেবা দেয় এবং এটি ভারতীয় রেল এর পূর্ব উপকূল রেল এর সদর দপ্তর। ১৮৯৩ থেকে ১৮৯৬ পযন্ত ইস্ট কোস্ট স্টেট রেলওয়ের ৮০০ মাইল নির্মিত করা হয়েছিল এবং ট্রাফিকের জন্য খোলা হয়েছিল। এর জন্য ব্যাহমানি, কাঠাজোদি, কুয়াখাই আর বিরূপার মত নদীর উপর দিয়ে বড় বড় সেতু নির্মাণের প্রয়োজন ছিলো। ১৯৪৪ সালে বেঙ্গালুরু নাগপুর রেলওয়ের জিতিয়াকরণ করা হলো। ইস্ট ইন্ডিয়ান রেলওয়ে কোম্পানির পূর্ব ভাগ মুঘলসরাই বা বেঙ্গল নাগপুর রেলওয়ে কে মার্জ করে ১৪ এপ্রিল ১৯৫২ এ ইস্টার্ন রেলওয়ে গঠিত করা হলো। ১৯৫৫ সালে ইস্টার্ন রেলওয়ে দিয়ে সাউথ ইস্টার্ন রেলওয়ে তৈরি করা হলো। এটা বেশিরভাগ আগে BNR দ্বারা পরিচালক লাইন দিয়ে গঠিত। ইস্ট কোস্ট রেলওয়ে এবং সাউথ ইস্ট সেন্ট্রাল রেলওয়ে ২০০৩ এপ্রিলে নতুন আরম্ভ হয়েছে । এই দুটোই রেলওয়ে জোনে সাউথ ইস্টার্ন রেলওয়ে দিয়ে গঠিত । ২০০১-০২ এ ভুবনেশ্বর ইয়ার্ড ও খুর্দা রোড - ভুবনেশ্বর বিভাগ বিদ্যুতায়িত হয়েছে। ভুবনেশ্বর - বরং বিভাগ ২০০২-০৩ বর্ষে বিদ্যুতায়িত হয়েছে। ভারটিয়া রেলওয়ের টেলিকম বহু রেলটেল গুগলের সাথে অংশীদারত্ব করে ভুবনেশ্বর রেলওয়ে স্টেশনে বিনামূল্যে উচ্চ গতি ওয়াই-ফাই সার্ভিস উপলব্ধ করাএ। রেলওয়ে মিনিস্টার সুরেশ প্রভু এবং মিনিস্টার অফ স্টেট ফর রাইলবয়স মনোজ সিনহা এই সার্ভিসের উদ্ঘাটন করেছেন । এই ওই-ফাই সার্ভিস প্রতিদিন ভুবনেশ্বর স্টেশনের ১.৮ লক্ষ দর্শকদের লাভ করবে। ভুবনেশ্বর রেলওয়ে স্টেশনের সাত তলা ভবনে চারটি উচ্চতার শ্রেণী উপেক্ষা হল, দুটো এক্সেকিউটিভে লাউঞ্জে এবং ফাঁকটি সেকেন্ড ক্লাস উপেক্ষা হল তৈরি করা হবে। উচ্চতর শ্রেণী প্রতীক্ষা হল ৬০০ যাত্রী মিটমাট করতে পারযে বা দুই নির্বাহী লাউঞ্জে ১০০ মানুষের দখলে রাখার ক্ষমতা থাকবে। ফাঁকটি সেকেন্ড শ্রেণী উপেক্ষা হলে 1000 যাত্রীর ক্ষমতা হবে। এই সব ছাড়াও, বিল্ডিং এর সমস্ত মেঝে রেটিরিং কক্ষ এবং ডরমিটরি (উভয় এয়ার কন্ডিশনাল এবং সাধারণ) বিশ্বমানের আধুনিক সুযোগ সুবিধার সাথে থাকবে। সমস্ত তোলে মাল্টি - কুজীন রেস্টুরেন্ট, বই এর দোকান, ওষুধ এর দোকান, টিকিট কাউন্টার, পর্যটন কেন্দ্র এবং অনেক আরও উডসের জন্নো কিয়স্ক ও বানাবা হবে। ভুবনেশ্বর রেলওয়ে স্টেশনের বহু তোলা পার্কিঙের ৪০০০ স্কোয়ার কিলোমিটার বাসমেন্টে ৩২০০ স্কুটার এবং সাইকেলের জন্নো জাগা হবে বা দু তোলা থেকে সাত তোলা পযন্ত ৯০০ চার্ রাখা যেতে পারবে । ভুবনেশ্বরের নগরসীমার ভেতরে ৬টি রেলওয়ে স্টেশন আছে, যাদের তথ্য নিম্নরূপ - ভুবনেশ্বর রেলওয়ে স্টেশন - ৬ প্লাটফর্ম মানচেস্বার - ৪ প্লাটফর্ম লিঙ্গরাজ টেম্পলে রোড স্টেশন - ৩ প্লাটফর্ম বাণী বিহার স্টেশন- ২ প্লাটফর্ম পাতিয়া স্টেশন- ২ প্লাটফর্ম সারকন্ট্রা স্টেশন- ২ প্লাটফর্ম একটু নতুন স্যাটেলাইট যাত্রী টার্মিনাল নিউ ভুবনেশ্বরে নির্মাণ করা হচ্ছে। ভুবনেশ্বর রেলওয়ে স্টেশন ভুবনেশ্বর শহরের পশ্চিম দিকে আছে বা নিউ ভুবনেশ্বর রেলওয়ে স্টেশন সারের উত্তর দিকে তৈরি হচ্ছে। ভুবনেশ্বর রেলওয়ে স্টেশন ভারতীয় রেল এর শীর্ষ ১০০ বুকিং স্টেশনগুলির মধ্যে রয়েছে। ভুবনেশ্বর রেলওয়ে স্টেশনে ১৭৩ ট্রেন বিরাম করে এবং ৩৪ ট্রেনের প্রান্তিক স্টেশন। ১.৫ লক্ষ যাত্রী এই রেলওয়ে স্টেশন থেকে প্রতিদিন আসা যাওয়া করে । "IR History: Part - III (1900 - 1947)"। www.irfca.org। সংগ্রহের তারিখ ৮ জুন ২০১৭।  "Geography : Railway Zones"। www.irfca.org। সংগ্রহের তারিখ ৮ জুন ২০১৭।  "IR History: Part - IV (1947 - 1970)"। www.irfca.org। সংগ্রহের তারিখ ৮ জুন ২০১৭।  "History of Electrification"। www.irfca.org। সংগ্রহের তারিখ ৮ জুন ২০১৭।  "ভুবনেশ্বর রেলওয়ে স্টেশন"। cleartrip.com।
বাজিরাও মাস্তানি গৃহীত পুরস্কার ও মনোনয়ন তালিকা

বাজিরাও মাস্তানি সঞ্জয় লীলা বনশালি পরিচালিত ২০১৫ সালের ইতিহাস আশ্রিত মহাকাব্যিক নাট্য চলচ্চিত্র। নাগনাথ এস. ইনামদার রচিত রাউ উপন্যাস অবলম্বনে নির্মিত এই চলচ্চিত্রে পেশওয়া বাজিরাও ও তার দ্বিতীয় স্ত্রীর প্রেমের গল্প তুলে ধরা হয়েছে। এতে নাম ভূমিকায় অভিনয় করেছেন রণবীর সিং ও দীপিকা পাড়ুকোন। এছাড়া বাজিরাওয়ের প্রথম স্ত্রী কাশীবাইয়ের ভূমিকায় অভিনয় করেছেন প্রিয়াঙ্কা চোপড়া। চলচ্চিত্রটি ৬৩তম জাতীয় চলচ্চিত্র পুরস্কারে শ্রেষ্ঠ পরিচালক ও পার্শ্ব অভিনেত্রীসহ সাতটি বিভাগে পুরস্কার লাভ করে। এছাড়া ছবিটি ৬১তম ফিল্মফেয়ার পুরস্কারে চৌদ্দটি বিভাগে মনোনয়নের মধ্যে শ্রেষ্ঠ চলচ্চিত্রসহ নয়টি বিভাগে পুরস্কার লাভ করে। আন্তর্জাতিক ভারতীয় চলচ্চিত্র একাডেমি পুরস্কার এর ১৭তম আয়োজনে সতেরটি বিভাগে মনোনয়নের মধ্যে তেরটি পুরস্কার লাভ করে। "Nominations for the 61st Britannia Filmfare Awards"। ফিল্মফেয়ার। ১১ জানুয়ারি ২০১৬। সংগ্রহের তারিখ ৮ জুন ২০১৭।  "Full list of winners of the 61st Britannia Filmfare Awards"। ফিল্মফেয়ার। ১৫ জানুয়ারি ২০১৬। সংগ্রহের তারিখ ৮ জুন ২০১৭।  "61st Filmfare Awards"। Filmfare Awards। ৭ ফেব্রুয়ারি ২০১৬। SET India।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) ("মোহে রং দো লাল" গানের জন্য) "1st FOI Online Awards"। FOI Online Awards। [স্থায়ীভাবে অকার্যকর সংযোগ] "10th Asian Film Awards Nominees and Winners"। এশীয় চলচ্চিত্র পুরস্কার। ২২ মে ২০১৬ তারিখে মূল থেকে আর্কাইভ করা। সংগ্রহের তারিখ ৮ জুন ২০১৭।  "GIMA: Film Nominees 2016"। Global Indian Music Academy Awards। সংগ্রহের তারিখ ৮ জুন ২০১৭।  "GIMA: Film Music Winners 2016"। Global Indian Music Academy Awards। ১২ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৮ জুন ২০১৭।  "Priyanka Chopra to win her second Dadasaheb Phalke Award"। ফিল্মফেয়ার। ৯ এপ্রিল ২০১৬। ১৯ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৮ জুন ২০১৬।  "Nominations 2016 - IIFA"। আইফা পুরস্কার। ২৭ মে ২০১৬ তারিখে মূল থেকে আর্কাইভ করা। সংগ্রহের তারিখ ৮ জুন ২০১৬।  "IIFA Awards 2016: The Complete List of Winners"। News18। ২৬ জুন ২০১৬। সংগ্রহের তারিখ ৮ জুন ২০১৬।  "Check out which movie won big at IIFA 2016 Technical awards"। ডেইলি নিউজ অ্যান্ড অ্যানালাইসিস। ২৫ জুন ২০১৬। সংগ্রহের তারিখ ৮ জুন ২০১৬।  ইন্টারনেট মুভি ডেটাবেজ-এ বাজিরাও মাস্তানি গৃহীত পুরস্কার ও মনোনয়ন তালিকা